Konuro de Finsch

La Konuro de Finsch, Papago de Finsch aŭ Skarlatfrunta konuro (Psittacara finschi) estas specio de birdoj en la subfamilio Arinae de la familio Psittacidae, de afrikaj kaj amerikaj papagoj. Ĝi estas specio de birdoj, kiu troviĝas en Kostariko, Nikaragvo, kaj Panamo.

Taksonomio kaj sistematiko
La Konuro de Finsch estis iam metita en la genron Aratinga, sed el ĉirkaŭ 2013 ĝi estis an sia nuntempa genro Psittacara.Chesser, R. T., S. M. Billerman, K. J. Burns, C. Cicero, J. L. Dunn, B. E. Hernández-Baños, R. A. Jiménez, A. W. Kratter, N. A. Mason, P. C. Rasmussen, J. V. Remsen, Jr., D. F. Stotz, kaj K. Winker. 2022. Check-list of North American Birds (rete). American Ornithological Society.   Ĝi estis iam traktita kiel subspecio de la Blankokula konuro (P. leucophthalmus), konstituantaj ambaŭ superspecion.Collar, N., P. F. D. Boesman, kaj C. J. Sharpe (2020). Crimson-fronted Parakeet (Psittacara finschi), versio 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 8an de Aprilo, 2023 Ĝi estas monotipa.

Aspekto
La papago de Finsch estas ĉirkaŭ 28 cm longa kaj pezas 135 ĝis 175 g. Ambaŭ seksoj estas similaj. Plenkreskuloj estas plejparte verdaj, sed flavecaj sur iliaj subaj partoj. Ili havas ruĝan frunton kaj kelkajn ruĝajn makulojn aliloke sur sia kapo. Ankaŭ la rando de iliaj flugiloj kaj iliaj eksteraj subflugilaj kovriloj estas ruĝaj, ofte kun oranĝa nuanco. Iliaj pli grandaj subflugilaj kovriloj estas flavaj. La malsupraj flankoj de iliaj flugilplumoj kaj vosto estas olivecflavaj. Iliaj femuroj kutime havas iom da ruĝo. Iliaj okuloj estas oranĝaj ĉirkaŭitaj de nuda blanka haŭtaĵo kaj ilia beko estas kornokolora. Junuloj similas al plenkreskuloj, sed havas malmulte aŭ neniun ruĝon sur la kapo kaj neniun sur la femuroj. Iliaj okuloj estas grizaj.

Distribuado kaj habitato
La papago de Finsch troviĝas el sudorienta Nikaragvo, sur kaj la pacifika kaj la kariba deklivoj de Kostariko, kaj en la pacifikan deklivon de Panamo ĝis la Azuero-duoninsulo. Ĝi loĝas en diversaj duonmalfermaj ĝis malfermaj pejzaĝoj, inkluzive de arbaroj, la randoj de pli densa arbaro, sekundara arbaro, ranĉaj teroj kaj agrikulturaj areoj kun arboplantejoj, kafplantejoj kaj urboj. Laŭ alteco ĝi varias de marnivelo ĝis 1 800 m.

Kutimaro
La papago de Finsch estas sufiĉe sociema, ofte kolektiĝas en grupoj de ĉirkaŭ 30 individuoj, kaj pluraj centoj povas ripozi kune.

Movoj
La papago de Finsch vagas vaste, farante neregulajn kaj laŭsezonajn movojn, kiuj ne estas bone difinitaj. Dum la seka sezono, pliigitaj nombroj ĉeestas ĉe la pacifika flanko de Kostariko.

Manĝado
La papago de Finsch manĝas fruktojn kaj florojn de diversaj plantoj kaj arboj. Ĝi ankaŭ manĝas maizon kaj sorgon. Oni observis, ke ĝi manĝas lignon, malofta kutimo ĉe papagoj.

Reproduktado
La papago de Finsch nestas en Kostariko dum la sekaj kaj fruaj pluvsezonoj de decembro ĝis majo, kaj oni supozas, ke ĝi nestas en julio en Panamo. Ĝi nestas en arbaj kavaĵoj, kiujn ĝi foje elfosas mem en putra ligno. Ĝi foje nestas duonkolonie. La ovodemetado kutime konsistas el tri ĝis kvar ovoj. La kovado, tempo ĝis elnestiĝo, kaj detaloj pri gepatra zorgado ne estas konataj.

Bildaro

 Referencoj 


 Juniper & Parr (1998). A Guide to the Parrots of the World. Pica Press, East Sussex. 
 Howell, Steven N. G. & Webb, Sophie (1995): A Guide to the Birds of Mexico and Northern Central America. Oxford University Press, Oxford & New York. 
 National Geographic Field Guide to the Birds of North America 
 National Audubon Society The Sibley Guide to Birds, by David Allen Sibley, 

Handbook of the Birds of the World Vol 4,  Josep del Hoyo editor, 

Eksteraj ligiloj

 AvianWeb - Konservostatuso de araoj
 CITES birdoregularo 

Kategorio:Papagoj
Kategorio:Birdoj de Centra Ameriko